नहीं, बीजेपी को हराना हमारा मकसद नहीं। हमारा पहला मकसद ये है कि हमें आरक्षण मिले। बीतें कुछ समय में बीजेपी ने हमारे साथ जो बुरा व्यवहार किया है, हमारे आंदोलन और विरोध को दबाने की कोशिश की है उसका करारा जवाब भी देना है। जैसे हम लोग को सभा करने और अनशन की अनुमति नहीं दी जाती, शांतिपूर्ण आंदोलन में हमारे लोगों को गिरफ्तार कर उन पर केस बना दिया जाता है। हार तय है उनकी। चुनाव से पहले बड़े बड़े वादे किये गए, हमारी पांच मुख्य मांगों को सरकार ने पूरा करने का वाद किया। 27 महीनों में 12 बार हमें मीटिंग के लिए बड़े बड़े मिनिस्टरों ने बुलाया। लेकिन सरकार ने कुछ नहीं किया। चुनाव डिक्लेयर होने के बाद मिले जुले लोगों को सरकार ने 20-20 लाख का चेक थमा दिया। जाना तो निश्चित ही है इस सरकार का।